Document ID: 31986D0322

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 23ης Ιουνίου 1986
για την έγκριση προσθήκης στο πρόγραμμα που αφορά τον τομέα των γεωμήλων στη Δανία σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στη δανική γλώσσα είναι το μόνο αυθεντικό)
(86/322/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία με τον κανονισμό (ΕΟΚ) αριθ. 3827/85 (2), και ιδίως το άρθρο 5,
Εκτιμώντας:
ότι η δανική κυβέρνηση ανακοίνωσε, στις 28 Ιουνίου 1985, προσθήκη στο πρόγραμμα που εγκρίθηκε με την απόφαση 80/1037/ΕΟΚ της Επιτροπής (3) που αφορά τον τομέα των γεωμήλων στη Δανία·
ότι ο σκοπός της παρούσας προσθήκης είναι να επιτρέψει την επίτευξη των στόχων που καθορίζονται στο αρχικό πρόγραμμα, συμπεριλαμβανομένης της επέκτασης και της ορθολογικής οργάνωσης των εγκαταστάσεων αποθεματοποίησης, καθαρισμού, διαλογής και ταξινόμησης, έτσι ώστε να προσαρμοστεί η εμπορία των γεωμήλων κατανάλωσης και των σπόρων γεωμήλων προς φύτευση στις απαιτήσεις της αγοράς, όσον αφορά την ποιότητα, ποσότητα και μορφή παρουσίασης καθώς και την επέκταση και εκσυγχρονισμό των εγκαταστάσεων για την παραγωγή γεωμήλων· ότι, ως εκ τούτου, η προσθήκη αποτελεί πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·
ότι η προσθήκη περιλαμβάνει επαρκή αριθμό από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, που δείχνουν ότι μπορούν να επιτευχθούν οι στόχοι που τίθενται στο άρθρο 1 του κανονισμού, όσον αφορά τον τομέα των γεωμήλων κατανάλωσης και των σπόρων γεωμήλων προς φύτευση στη Δανία· ότι η προθεσμία που ορίζεται για την εφαρμογή της προσθήκης δεν υπερβαίνει τη χρονική περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·
ότι, στο βαθμό που η προσθήκη περιλαμβάνει σχέδια επενδύσεων για την επέκταση και την ορθολογική οργάνωση των εγκαταστάσεων για την παραγωγή αμύλου, δεν είναι δυνατό να επιτευχθούν οι στόχοι που τίθενται στο άρθρο 1 του κανονισμού, λαμβανομένης υπόψη της κατάστασης της αγοράς στον εν λόγω τομέα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται η προσθήκη στο πρόγραμμα που αφορά τον τομέα γεωμήλων στη Δανία που ανακοινώθηκε από τη δανική κυβέρνηση, σύμφωνα με τον κανονισμό (ΕΟΚ) αριθ. 355/77, στις 28 Ιουνίου 1985, όσον αφορά τα γεώμηλα κατανάλωσης και τους σπόρους γεωμήλων προς φύτευση.
Άρθρο 2
Η παρούσα απόφαση απευθύνεται στο Βασίλειο της Δανίας.
Βρυξέλλες, 23 Ιουνίου 1986.

Labels: 4
17
18